АҞӘА, рашәара 25 - Sputnik. Евгени Примаков Россотрудничество ахадас ихьӡ ҳәоуп. Абри азы аусдҵа кьыԥхьуп азинтә информациа аофициалтә интернет-портал аҿы.
"Примаков Евгени Александр-иԥа аҳәаанырцә инхо ҳџьынџьуааи агуманитартә усеицуреи Ихьыԥшым атәылақәа Реидгыла аусқәеи рзы Афедералтә маҵзура анапхгаҩыс дҟаҵазааит", - аҳәоит Владимир Путин инапы зҵаиҩыз аусдҵа.
Аусдҵа амчра аиуит ианкьыԥхьха инаркны.
Евгени Примаков - 2017—2020 шш. рзы Урыстәыла Ауаажәларратә палата алахәыла, 2017 шықәса рзы жәларбжьаратәи азҵаарақәеи агуманитартә проектқәеи рзы Аҳәынқарратә дума ахантәаҩы иабжьгаҩыс дыҟан, 2018 шықәса рзы алхрацҵақәа раан депутатс далхын.
Иара убас шәаԥхьар ҟалоит: